
A [(η6-p-cimol)Ru(H2O)3]2+ kölcsönhatása kéntartalmú kis biomolekulákkal

A rákellenes hatású félszendvics fémorganikus ruténium(II)vegyületek a szervezetbe kerülve kölcsönhatásba léphetnek a vérszérum kis- és nagy molekulatömegű alkotóival. Ezért a Debreceni Egyetem Szervtelen és Analitikai Kémiai Tanszékén vizsgálták az [O,O] donor kelátképző részecskék közül az oxalát, a laktát és a citrát kölcsönhatását a fémionnal. Az eredmények alapján olyan nagy stabilitású komplexek keletkezése is lehetséges, amelyek még fiziológiás körülmények között (pH = 7,4) is képesek megakadályozni a fémion hidrolízisét. Így merült fel a nagyobb bázicitású kén donoratomot tartalmazó DL-cisztein kölcsönhatásának vizsgálata a [([image: ] 6-p-cimol)Ru(H2O)3]2+-kationnal. A cisztein mellett két másik modellvegyületének (CysMe, AcCys) komplexképző sajátosságait is megvizsgáltuk. Az oldatfázisban lejátszódó egyensúlyi komplexképződési folyamatok tanulmányozására pH–potenciometriás, UV/VIS, 1H NMR és ESI–MS módszereket alkalmaztunk. A szilárd fázisú vizsgálatok során előállított egykristályok szerkezetét röntgendiffrakciós módszerrel határoztuk meg.
A [([image: ] 6-p-cimol)Ru(H2O)3]2+-CysMe rendszer esetében, a lúgos tartományban feltehetően a fémion hatására bekövetkező ligandum hidrolízis miatt irreverzibilis, lassú folyamatok játszódtak le, így csak a savas pH–tartomány értékelése volt lehetséges. Ezen a szakaszon egy- és/vagy kétmagvú, nagy stabilitású komplexek keletkeznek, melyekben a ligandum [S,N] koordinációval öttagú kelátot valósíthat meg.
A [([image: ] 6-p-cimol)Ru(H2O)3]2+-AcCys rendszerben kénhidakkal összekötött kétmagvú [Ru2A2] részecske keletkezhet. A komplexben [S,O] koordinációval hattagú kelátok jöhetnek létre, viszont a lúgos tartományban a hidroxidion a koordinálódó karboxilátcsoportokat kiszoríthatja. Olyan komplex keletkezhet ([Ru2A2H-1]-), melyben a hidroxidion egyszerre két fémionhoz is kötődhet, így a meglévő két kénhíd mellett a [{([image: ] 6-p-cimol)Ru}2(µ2-OH)3]+ részecskéhez hasonló triplahidas dimer szerkezet alakulhat ki.
A [([image: ] 6-p-cimol)Ru(H2O)3]2+-Cys rendszerre kapott eredmények alapján feltételezhető, hogy a [RuA] komplexben a cisztein háromfogú ligandumként, [S,N,O] koordinációval kötődik a ruténium(II)ionhoz. Feltehetően két ilyen egység kénhidakon keresztül fémionfelesleget is meg tud kötni, [Ru3A2]2+ összetételű, nagy stabilitású komplexet létrehozva.
A Cys és az AcCys fiziológiás körülmények között is képes megakadályozni a ruténium(II)ion hidrolízisét.
Köszönettel tartozom a TÁMOP-4.2.2/B-10/-1-2010-0024 jelzésű pályázat anyagi támogatásáért.

